Št.: 322-0015/2020(311)

Datum: 4. 1. 2021

**OBČINSKEMU SVETU**

**OBČINE TRŽIČ**

V skladu z 18. členom Statuta Občine Tržič (Uradni list RS, št. 19/13 in 74/15) in na podlagi 11. člena Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) vam pošiljamo v obravnavo in sprejem točko:

|  |
| --- |
| **INFORMACIJA O OPRAVLJENIH TURISTIČNIH VODENJIH na ravni turističnega območja Občine Tržič V LETU 2020** |

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list RS, št. 15/17) bo kot poročevalec na seji Sveta in delovnih teles sodeloval:

* Klemen Srna, vodja Urada za gospodarstvo in družbene dejavnosti Občine Tržič.

**PREDLOG SKLEPA:**

1. **Občinski svet Občine Tržič sprejme informacijo o opravljenih turističnih vodenjih na ravni turističnega območja Občine Tržič v letu 2020.**

|  |  |
| --- | --- |
|  | mag. Borut Sajovic |
|  | ŽUPAN |
|  |  |

**OBRAZLOŽITEV:**

Skladno z 11. členom Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) je Občinska uprava Občine Tržič dolžna o opravljenih turističnih vodenjih enkrat letno poročati Občinskemu svetu Občine Tržič.

Turistično promocijski in informacijski center Tržič je v sklopu rednih dejavnosti sprejemal najave osnovnih in srednjih šol ter ostalih zainteresiranih skupin in individualnih obiskovalcev za oglede turističnih znamenitosti na območju Občine Tržič. Na podlagi najav je pripravljal posamezne programe, organiziral ter vodil in koordiniral turistično vodenje na turističnem območju občine Tržič. Najave ogledov je posredoval tudi Tržiškemu muzeju za oglede muzejskih zbirk in Kurnikove hiše. Letošnja vodniška sezona je bila zaradi epidemije COVID-19 krajša, kot prejšnja leta, saj smo vodenja in dežurstva pričeli izvajati šele zadnji vikend v maju. Smo pa uspešno pričeli z obratovanjem informacijske točke v Dovžanovi soteski, ki je bila odprta v času lepega vremena od petka do nedelje. Obisk je bil kljub epidemiji in kratki sezoni obratovanja precej visok (4.189 obiskovalcev). V letu 2020 smo med vodene destinacije dodali tudi grad Alt Gutenberg, za katerega smo vodnike dodatno izobrazili, ampak zaradi nastale situacije v sezoni 2020 ne beležimo vodenih ogledov.

Tudi v letošnji poletni sezoni je vsak petek iz Bleda pripeljal turistični avtobus Hop-on-Hop-off, ki je, kljub ukrepom, ki so veljali v zvezi z zajezitvijo novega koronavirusa, pripeljal 140 potnikov (v letu 2019, 220). Obiskovalcem smo tako, kot prejšnje leto omogočili vodenje in predstavitev omenjenih krajev že na sami poti, v Tržiču pa so se lahko udeležili brezplačnega vodenja po mestnem jedru in Dovžanovi soteski, ter plačljiv ogled Kurnikove hiše, s peko flike.

V letu 2020 je bilo s turističnimi vodniki turističnega območja občine Tržič sklenjenih 11 avtorskih pogodb. Veljavno licenco za opravljanje turističnega vodenja po Tržiču je imelo 15 vodnikov, ki so zaradi kratke sezone opravili 26 vodenj (lani 76 vodenj), 170 ur dežurstev v RIS Dolina, 186 ur dežurstev na info točki na Ljubelju in 314 ur dežurstev v novi informacijski točki v Dovžanovi soteski. .

V letu 2020 smo s turističnim vodenjem ustvarili 1.374,75, EUR prihodka. Brezplačno vodenje je bilo omogočeno v sklopu razpisanega vodenja Hop on Hop off in eni skupini izžrebancev v nagradni igri.

Odhodki so znašali 4.981,16 EUR, največji delež predstavljajo plačila honorarjev vodnikom, vključno z vsemi prispevki. Neto plačilo za vodenje po mestnem jedru, spominskem parku taborišča Ljubelj in gozdni učni poti je znašalo 18,00 EUR, za Dovžanovo sotesko in Šentanski rudnik 21,60 EUR za Dovžanovo sotesko skupaj z Razstavno-izobraževalnim središčem v Dolini pa 26,40 EUR. Dežurstvo v RIS Dolina je bilo vrednoteno 4,80 EUR/ uro neto, info točka na platoju Ljubelj pa 5,76 EUR/uro.

Evidenca obiska v spodnji tabeli zajema obiskovalce, ki so se za oglede najavili v TPIC Tržič, skupaj Tržiškim muzejem in obiskovalce RIS Dolina ter Informacijske točke v Dovžanovi soteski v času dežurstev. V letu 2020 smo skupaj zabeležili 10.066 obiskovalcev, (l. 2019, 16.037).

EVIDENCA OBISKA PO POSAMEZNIH ZNAMENITOSTIH V LETU 2020

|  |  |
| --- | --- |
| DESTINACIJA | ŠTEVILO OBISKOVALCEV |
| Dovžanova soteska\* | 4.322 |
| Mestno jedro\* | 329 |
| Taborišče Ljubelj\* | 146 |
| Gozdna učna pot\* | 181 |
| RIS Dolina | 386 |
| Šentanski rudnik\* | 192 |
| Tržiški muzej\* | 2.433 |
| Kurnikova hiša\* | 728 |
| SKUPAJ | 10. 066 |

Vir: Turistično promocijski in informacijski center Tržič in Tržiški muzej

\* samo organizirane in vodene skupine najavljene prek TPIC Tržič in Tržiškega muzeja

V letu 2020 je obisk Turistično promocijskega in informacijskega centra Tržič, zaradi epidemije koronavirusa močno upadel. Prav tako, pa je bil TPIC Tržič od 15. 4. do 4. 5., ter od 26.10. do 31. 12. 2020 zaradi ukrepov za preprečevanje širjenja virusa COVID-19, zaprt.

TPIC Tržič je bil od 1. januarja 2020 do 13. marca 2020 odprt od ponedeljka do petka, od 9. do 17. ure, ter vsako drugo soboto, od 9. do 13. ure, od 4. maja do 30. septembra 2020 pa je bil TPIC odprt vsak dan, od 8. do 18. ure, ob nedeljah in praznikih, od 10. do 18. ure, od 1. oktobra pa do 26. oktobra pa zopet od ponedeljka do petka od 9. do 17. ure.

TPIC je leta 2020 obiskalo 683 oseb (leta 2019, 2.591 oseb), od tega 459 Tržičanov, iz drugih slovenskih krajev je prišlo 135 obiskovalcev, med 89 tujimi gosti pa prednjačijo turisti iz Nemčije in Avstrije.

EVIDENCA OBISKA TPIC-a PO LETIH

|  |  |
| --- | --- |
| LETO | ŠTEVILO OBISKOVALCEV TPIC |
| 2014 | 1698 |
| 2015 | 1856 |
| 2016 | 1571 |
| 2017 | 2466 |
| 2018 | 2380 |
| 2019 | 2591 |
| 2020 | 683 |

Pripravil/a:

Janja Nemc,

Strokovna sodelavka V

Klemen Srna,

vodja Urada za gospodarstvo

in družbene dejavnosti

dr. Metka Knific Zaletelj

direktorica občinske uprave